
REFERAT
Privind participarea Consiliului Local în calitate de coorganizator al manifestării „Bienala Internaţională de Gravură Experimentală”, organizată de către Uniunea Artiştilor Plastici Timişoara

Referitor la solicitarea nr. SC2004 – 020948/ 30.11.2004 a Uniunii Artiştilor Plastici Timişoara privind proiectul „Bienala Internaţională de Gravură Experimentală”, ce se va desfăşura în perioada 1- 30 noiembrie 2005, 
Manifestarea îşi propune continuarea demersului început în anul 2003, prin prezentarea lucrărilor a peste 150 de plasticieni din lumea întreagă şi încurajarea lor în a contribui la mărirea fondului de artă contemporană existent. În cadrul acestei ediţii se preconizează includerea în structura organizatorică şi a structurilor omonime din oraşele reprezentative ale regiunii DKMT.

Gravura în forma ei experimentală cunoaşte pe mapamond un interes deosebit, oraşe precum Osaka sau Tokyo fiind interesate să dezvolte aceste demersuri.

Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 30.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

